ai4bharat/Pralekha huggingface dataset:
वाणिज्य आणि उदयोग मंत्रालय
2020-21 ते 2021-22 दरम्यान स्वयंचलित वाहनांच्या निर्याती 35.9% वाढ
व्यावसायिक वाहनांच्या निर्यातीत 83.36% वाढ
प्रवासी वाहनांच्या निर्यातीत 42.9% ची वाढ
नवी दिल्ली 03 फेब्रुवारी 2023
स्वयंचलित वाहनांच्या निर्यातीत वाढ झाली असून वर्ष 2020-21 मध्ये 41,34,047 वाहनांची निर्यात झाली होती, त्यात 35.9 टक्क्याची वाढ नोंदवत वर्ष 2021-22 मध्ये 56,17,246 वाहने निर्यात करण्यात आली. वर्ष 2020-21 मध्ये 4,04,397 कार आणि प्रवासी वाहतूक करणारी इतर सर्व वाहने निर्यात करण्यात आली, त्यात 42.9% वाढ होऊन वर्ष 2021-22 मध्ये 5,77,875 प्रवासी वाहनांची निर्यात झाली. व्यावसायिक कारणांसाठी वापरली जाणारी 50,334 वाहने वर्ष 2020-21 मध्ये निर्यात करण्यात आली तर त्यात 83.36% वाढ होऊन वर्ष 2021-22 मध्ये 92,297 व्यावसायिक वाहनांची निर्यात झाली. संसदेत विचारलेल्या प्रश्नाला उत्तर देताना केंद्रीय वाणिज्य आणि उद्योग राज्यमंत्री अनुप्रिया पटेल यांनी ही माहिती दिली.
भारतातून प्रवासी वाहतुकीसाठी तसेच व्यावसायिक कारणांसाठी वापरल्या जाणाऱ्या वाहनांसह सर्व वाहनांची गेल्या दोन वर्षांत झालेली निर्यात खालीलप्रमाणे आहे:
|
|
Category
|
|
2020-21
|
|
2021-22
|
|
% Change
|
|
Passenger Vehicles
|
|
4,04,397
|
|
5,77,875
|
|
42.9
|
|
Commercial Vehicles
|
|
50,334
|
|
92,297
|
|
83.4
|
|
Three Wheelers
|
|
3,93,001
|
|
4,99,730
|
|
27.2
|
|
Two Wheelers
|
|
32,82,786
|
|
44,43,018
|
|
35.3
|
|
Quadricycle
|
|
3,529
|
|
4,326
|
|
22.6
|
|
Grand Total
|
|
41,34,047
|
|
56,17,246
|
|
35.9
Source: SIAM
वर्ष 2021-22 मध्ये निर्यात करण्यात आलेल्या एकूण वाहनांपैकी 9.89% मोटार/कार यांची निर्यात एकट्या हरियाणा राज्यातून करण्यात आली.
भारतातून होणाऱ्या वाहनांच्या निर्यातीला प्रोत्साहन देण्यासाठी केंद्र सरकारने खालील उपक्रम राबवले आहेत:
- परदेशी व्यापार धोरण  ला 31-03-2023 पर्यंत मुदतवाढ
- निर्यातपूर्व आणि निर्यातपश्चात कर्जाबाबतच्या व्याज समानीकरण योजनेचा 31-03-2024 पर्यंत विस्तार
- नियातीसाठी व्यापारविषयक पायाभूत सुविधा योजना आणि बाजारापर्यंत पोहोचण्यासाठीचे उपक्रम यांसारख्या अनेक योजनांच्या माध्यमातून निर्यातीला चालना देण्यासाठी मदत
- कामगार आधारित क्षेत्रांतील निर्यात वाढवण्यासाठी 07 मार्च 2019 पासून राज्य आणि केंद्रीय शुल्क आणि करांतून सूट देणाऱ्या योजनेची अंमलबजावणी
- निर्यात करण्यात आलेल्या उत्पादनांवरील शुल्क आणि कर माफीची योजना 01 जानेवारी 2021 पासून सुरु करण्यात आली तर 15 डिसेंबर 2022 पासून या योजनेत तोपर्यंत समावेश न झालेल्या औषध निर्माण, सेंद्रिय आणि अजैविक रसायने तसेच लोखंड आणि पोलाद यांच्यापासून बनलेल्या वस्तू अशा क्षेत्रांचा देखील समावेश करण्यात आला. त्याचप्रमाणे, 432 प्रकारच्या शुल्क आकारणीतील विसंगती दूर करण्यात येऊन, 16 जानेवारी 2023 पासून सुधारित दर लागू करण्यात आले आहेत.
- सुलभतेने व्यापार करण्याची सोय उपलब्ध करून देण्यासाठी तसेच निर्यातदारांकडून मुक्त व्यापार कराराचा अधिकाधिक वापर केला जावा यासाठी स्थानाचे प्रमाणपत्र जारी करणाऱ्या सामायिक डिजिटल मंचाची स्थापना करण्यात आली आहे.
- निर्यात क्षमता असलेल्या प्रत्येक जिल्ह्यातील निर्यातीसाठीची उत्पादने निश्चित करून, या उत्पादनाच्या निर्यातीमधील अडथळे दूर करून आणि स्थानिक निर्यातदार आणि उत्पादक यांना जिल्ह्यात रोजगार निर्मितीसाठी पाठबळ पुरवून जिल्ह्यांना निर्यातीची केंद्रे म्हणून घडवणे
- भारतीय व्यापार, पर्यटन, तंत्रज्ञान आणि गुंतवणूकविषयक ध्येये यांना चालना देण्याच्या दृष्टीने सुरु असलेल्या भारतीय अभियानांची सक्रीय भूमिका आणखी वाढेल याकडे लक्ष पुरवणे.
वाणिज्य आणि उदयोग मंत्रालय
उद्योग आणि अंतर्गत व्यापार प्रोत्साहन विभाग “मेक इन इंडिया फॉर द वर्ल्ड” या विषयावर अर्थसंकल्पोत्तर वेबिनार आयोजित करणार
उद्घाटन सत्राला पंतप्रधान करणार संबोधित
नवी दिल्ली, 2 मार्च 2022
भारताला उत्पादनाचे जागतिक केंद्र बनवण्याच्या पंतप्रधान नरेंद्र मोदी यांच्या दृष्टीकोनाला अनुसरत वाणिज्य व उद्योग मंत्रालयाचा उद्योग संवर्धन व अंतर्गत व्यापार विभाग  येत्या 3 मार्च रोजी “मेक इन इंडिया फॉर द वर्ल्ड” या विषयावर अर्थसंकल्पोत्तर वेबिनार आयोजित करणार आहे.
केंद्रीय अर्थसंकल्प 2022 मध्ये भारताच्या शतकपूर्तीकडे जाण्याचा एक मार्ग आखून दिलेला असून त्यामध्ये प्रगती व रोजगारनिर्मितीसाठी उत्पादनक्षमतेतील वाढ हा एक आवश्यक घटक मानला गेला आहे. या वेबिनारमध्ये भारतातील उत्पादनक्षमतेतील आमूलाग्र बदल आणि त्यामुळे ट्रिलियन डॉलर्सच्या निर्यातीच्या उद्दिष्टाकडे चाललेली वाटचाल, तसेच अर्थव्यवस्थेला सूक्ष्म, लघु व मध्यम उद्योगांचा यासाठी होणारा उपयोग, इत्यादी विषयांवर चर्चा होणार आहे.
पंतप्रधान नरेंद्र मोदी “मेक इन इंडिया फॉर द वर्ल्ड” यासंदर्भात केंद्रीय अर्थसंकल्पाशी याची सांगड तसेच वेबिनारमधून असलेल्या अपेक्षांबद्दल सर्व सहभागींसमोर एक विशेष भाषण करतील. केंद्रीय वाणिज्य व उद्योग, ग्राहक व्यवहार, अन्न व सार्वजनिक वितरण आणि वस्त्रोद्योग मंत्री पियुष गोयल वेबिनारच्या समारोप सत्राला संबोधित करतील. करतील.
उद्घाटनाच्या सत्रानंतर लागोपाठ तीन सत्रे होतील :
- भारतातील उत्पादनातील आमूलाग्र बदल @100
- निर्यातीच्या ट्रिलियन डॉलर्स उद्दिष्टपूर्ततेसाठी धोरण आखणी
- भारताच्या अर्थव्यवस्थेच्या विकासाचे इंजिन म्हणून सूक्ष्म, लघु व मध्यम उद्योग यांचा उपयोग कसा होईल यावर चर्चा
समारोपाच्या सत्रात तीनही सत्रांचे मॉडरेटर असणारे उद्योजक कृती योजनांचे सादरीकरण करतील. यामधून वेबिनारचे फलित तसेच पुढील योजनांचा आराखडा सर्वांसमोर ठेवला जाईल.N.Chitale/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
भूविज्ञान मंत्रालय
देशात नैऋत्य मोसमी पाऊस सर्वसाधारण राहण्याचा अंदाज
नवी दिल्ली, 15 एप्रिल 2019
देशात नैऋत्य मोसमी पाऊस  सर्वसाधारण राहील, असा अंदाज भारतीय हवामान खात्याने वर्तवला आहे. 2019 च्या पावसाळ्यात देशभरात सर्वत्र पाऊस राहील, त्यामुळे शेतकऱ्यांना शेतीसाठी त्याचा फायदा होईल, असा अंदाज व्यक्त करण्यात आला आहे.
पॅसिफीक  आणि हिंदी महासागरावरच्या समुद्री पृष्ठभाग तापमान स्थिती या भारताच्या मान्सुनवर मोठा प्रभाव टाकणाऱ्या बाबीचे बारकाईने निरीक्षण करण्यात येत आहे. येत्या जुनच्या पहिल्या आठवड्यात भारतीय हवामान विभाग मान्सुन 2019 दुसरा टप्प्याचा अंदाज वर्तवणार आहे.
N.Sapre/N.Chitale/D.Rane
(Visitor Counter : 196
पंतप्रधान कार्यालय
पंतप्रधानांनी ITPO आंतरराष्ट्रीय प्रदर्शन-व-संमेलन केंद्रांच्या कामगारांचा केला सत्कार
नवी दिल्ली, 26 जुलै 2023
पंतप्रधान नरेंद्र मोदी यांनी आज नवीन ITPO आंतरराष्ट्रीय प्रदर्शन-सह-संमेलन केंद्राच्या इमारतीचे पूजन केले आणि केंद्राच्या बांधकामात सहभागी कामगारांचा सन्मान केला.
पंतप्रधानांनी आपल्या ट्विटमध्ये म्हटले की-
"दिल्लीला एक आधुनिक आणि भविष्यकाळाच्या दृष्टीने उपयुक्त असे आंतरराष्ट्रीय प्रदर्शन-सह-संमेलन केंद्र मिळाले आहे. हे केंद्र भारतातील संमेलन पर्यटनाला चालना देईल, जगभरातून लोक इथे येतील. या केंद्राचे आर्थिक आणि पर्यटनाशी संबंधित अनेक लाभ होतील .."R.Aghor/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
नौवहन मंत्रालय
सागरी क्षेत्राला मजबुती देण्यासाठी तयार केलेल्या ‘सागर संपर्क’ या विभेदक जागतिक दिशादर्शक उपग्रह प्रणालीचे केंद्रीय मंत्री सर्वानंद सोनोवाल यांच्या हस्ते उद्घाटन
भारतात तयार करण्यात आलेली ही प्रणाली जहाजांना सुरक्षित नौकानयनासाठी अधिक अचूक माहिती पुरवेल
देशात सहा ठिकाणी ‘सागर संपर्क’ या विभेदक जागतिक दिशादर्शक उपग्रह प्रणालीचे कार्य सुरु झाल्यामुळे सागरी दिशादर्शनामध्ये रेडीओ एड क्षेत्रात डीजीएलएलची कार्यक्षमता वाढेल : केंद्रीय मंत्री सर्वानंद सोनोवाल
नवी दिल्ली, 12 जुलै 2023
सागरी क्षेत्रात डिजिटल उपक्रमांचा समावेश करण्याच्या दिशेने पुढचे पाऊल टाकत केंद्रीय बंदरे, नौवहन आणि जलमार्ग मंत्री सर्वानंद सोनोवाल यांनी ‘सागर संपर्क’ या सागरी क्षेत्राला मजबुती देण्यासाठी तयार केलेल्या विभेदक जागतिक दिशादर्शक उपग्रह प्रणालीचे  उद्घाटन केले. डीजीएनएसएस ही भूआधारित सुधारणा यंत्रणा असून ती जागतिक दिशादर्शक उपग्रह प्रणालीतील काही त्रुटी तसेच अचूकतेतील अभावांची दुरुस्ती करून स्थितीविषयक अधिक अचूक माहिती मिळण्याची सोय करते.
याप्रसंगी बोलताना केंद्रीय मंत्री सर्वानंद सोनोवाल म्हणाले, “पंतप्रधान नरेंद्र मोदी यांच्या नेतृत्वाखाली केंद्रीय बंदरे, नौवहन आणि जलमार्ग मंत्रालयाने दिशादर्शनविषयक सुरक्षिततेला अधिक प्राधान्य दिले आहे, विशेषतः नजीकच्या भूतकाळात नौकानयनाचे प्रमाण लक्षणीयरीत्या वाढलेले असल्याने याकडे अधिक लक्ष देण्यात आले आहे.” ते म्हणाले की, ‘डीजीएलएलच्या अधिपत्याखाली देशात सहा ठिकाणी ‘सागर संपर्क’ या विभेदक जागतिक दिशादर्शक उपग्रह प्रणालीचे  कार्य सुरु झाल्यामुळे सागरी दिशादर्शनामध्ये रेडीओ एड क्षेत्रात डीजीएलएलची कार्यक्षमता वाढेल.’
डीजीएनएसएस ही सुविधा नाविकांना सुरक्षित दिशादर्शनासाठी मदत करेल आणि बंदरे तसेच बंदरांच्या आसपासच्या परिसरात जहाजांची एकमेकाशी टक्कर होणे, ग्राउन्डींग आणि अपघात यांचा धोका कमी करेल. यामुळे सुरक्षित आणि अधिक कार्यक्षम पद्धतीने जहाजांची ये-जा होऊ शकेल.
नौवहन क्षेत्रात पुनर्भांडवलीकरण आणि जीपीएस आणि जागतिक दिशादर्शन उपग्रह प्रणाली  सारख्या बहुविध उपग्रहाधारित प्रणालींचा वापर करुन झाल्यानंतर आता डीजीएनएसएस या प्रणालीमुळे आंतरराष्ट्रीय मानकांनुसार माहितीची उपलब्धता आणि अनावश्यक माहितीचा भडीमार टाळणे यात वाढ होईल.तसेच नाविकांना 5 मीटरच्या परिघात त्यांच्या जहाजाची स्थिती व्यवस्थित राखण्यात मदत होईल.
अत्याधुनिक डीजीएनएसएस प्रणालीमुळे आता जीपीएस तसेच जीएलओएनएएसएस या प्रणालींकडून मिळालेल्या माहितीतील दुरुस्त्या प्रसारित करणे शक्य होईल. डीजीएनएसएस ही प्रणाली जीपीएस स्थाननिश्चिती मधील अचूकता लक्षणीय प्रमाणात वाढवते तसेच वातावरणामुळे निर्माण होणारे अडथळे, उपग्रहांच्या घड्याळातील वेळेचा ओघ आणि इतर घटकांमुळे निर्माण होणाऱ्या त्रुटी कमी करते. अत्याधुनिक तंत्रज्ञानयुक्त रिसिव्हर्स आणि आधुनिक सॉफ्टवेअर यांच्या मदतीने हे शक्य झाले आहे. या यंत्रणेमुळे त्रुटींच्या दुरुस्तीमधील अचूकता 5 ते 10 मीटर अंतरापासून सुधारून भारतीय सागरकिनाऱ्यांपासून 100 नॉटिकल मैल परिसरात 5 मीटरहून कमी अंतरावर आणण्यात यश आले आहे.
S.Patil/S.Chitnis/P.Malandkar
(Visitor Counter : 84
राष्ट्रपती कार्यालय
राष्ट्रपती द्रौपदी मुर्मू यांनी होळीनिमित्त देशवासीयांना दिल्या शुभेच्छा
राष्ट्रपती द्रौपदी मुर्मू यांनी होळीनिमित्त देशवासीयांना शुभेच्छा दिल्या आहेत.
एका संदेशात राष्ट्रपतींनी म्हटले आहे की, “होळीच्या मंगल प्रसंगी मी भारतात आणि परदेशात राहणाऱ्या सर्व भारतीयांना शुभेच्छा देते.
होळीचा सण आपल्या वैविध्यपूर्ण समाजातील चैतन्यमय रंग आणि सहिष्णुतेच्या भावनेचे प्रतीक आहे. या उत्साह, आनंद वाढवणाऱ्या सणामुळे लोकांमध्ये सद्भावना आणि सौहार्द वाढवण्याची संधी मिळते. रंगांच्या या अनोख्या सणाने सर्वांमधील प्रेम आणि बंधुभावाच्या भावनांना बळ मिळावं अशी माझी इच्छा आहे.
या आनंदाच्या प्रसंगी, आपण समाजाच्या आणि राष्ट्राच्या प्रगतीसाठी तसेच भरभराटीसाठी एकत्र काम करण्याचा संकल्प करूया.”
राष्ट्रपतींचा संदेश पाहण्यासाठी कृपया येथे क्लिक करा -
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 178.29 कोटी मात्रांचा टप्पा केला पार
गेल्या 24 तासात 24.84 लाख लसीकरण मात्रा दिल्या गेल्या.
रुग्ण बरे होण्याचा दर सध्या 98.84%,
गेल्या 24 तासात 6,396 नव्या कोरोना रुग्णांची नोंद.
भारतातील उपचाराधीन रुग्णांची सध्याची संख्या 69,897
सध्याचा साप्ताहिक पॉझिटिव्हिटी दर 0.90%
गेल्या 24 तासात 24.84  लाख लसीींच्या मात्रा देण्यात आल्याने भारतातील कोविड-19 प्रतिबंधक लसीकरणाने आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 178.29  कोटी मात्रा देण्याचा टप्पा पार केला आहे.
2,06,05,684 सत्रातून हे लसीकरण पार पडले आहे.आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,01,859
|
|
2nd Dose
|
|
99,71,780
|
|
Precaution Dose
|
|
42,14,216
|
|
FLWs
|
|
1st Dose
|
|
1,84,10,046
|
|
2nd Dose
|
|
1,74,51,962
|
|
Precaution Dose
|
|
63,12,690
|
|
Age Group 15-18 years
|
|
1st Dose
|
|
5,51,46,865
|
|
2nd Dose
|
|
2,94,46,462
|
|
Age Group 18-44 years
|
|
1st Dose
|
|
55,22,22,294
|
|
2nd Dose
|
|
44,72,33,716
|
|
Age Group 45-59 years
|
|
1st Dose
|
|
20,23,40,255
|
|
2nd Dose
|
|
18,08,32,789
|
|
Over 60 years
|
|
1st Dose
|
|
12,64,67,129
|
|
2nd Dose
|
|
11,26,18,005
|
|
Precaution Dose
|
|
98,42,992
|
|
Precaution Dose
|
|
2,03,69,898
|
|
Total
|
|
1,78,29,13,060
गेल्या 24 तासांत 13,450 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,23,67,070 झाली आहे.
परिणामी, भारतात रुग्ण बरे होण्याचा दर 98.64% झाला आहे.
गेल्या 24 तासात 6,396 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 69,897 आहे. देशातील आतापर्यंतच्या एकूण बाधित रुग्णसंख्येच्या ती 0.16% आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 9,23,351 चाचण्या करण्यात आल्या. भारताने आतापर्यंत एकूण 77 कोटी 9 लाखांहून  लाखांहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.90% तर दैनंदिन पॉझिटिव्हिटी दर 0.69% आहे.
पंतप्रधान कार्यालय
जागतिक चषक पॅरानेमबाजी स्पर्धेत सुवर्णपदक जिंकल्याबद्दल अवनी लेखरा'चे पंतप्रधानांनी केले अभिनंदन
नवी दिल्ली, 8 जून 2022
फ्रान्समधील, जागतिक चषक पॅरा नेमबाजी स्पर्धेत विक्रमी गुणांसह सुवर्णपदक जिंकल्याबद्दल, अवनी लेखरा हिचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी खालीलप्रमाणे ट्विट केले आहे;S.Patil/U.Kulkarni/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
युवा व्यवहार आणि क्रीडा मंत्रालय
उत्तर प्रदेशात खेलो इंडिया विद्यापीठ क्रीडा स्पर्धा 2022 चे बोधचिन्ह, शुभंकर, जर्सी आणि स्पर्धागीताचे केंद्रीय मंत्री अनुराग सिंह ठाकूर आणि मुख्यमंत्री योगी आदित्यनाथ उद्या करणार उद्घाटन
केंद्रीय युवा व्यवहार आणि क्रीडामंत्री अनुराग सिंह ठाकूर आणि उत्तर प्रदेशचे मुख्यमंत्री योगी आदित्यनाथ उद्या उत्तर प्रदेशात लखनौमधील गोमती नगर येथे इंदिरा गांधी प्रतिष्ठान संकुलात खेलो इंडिया विद्यापीठ क्रीडा स्पर्धा 2022 चे बोधचिन्ह, शुभंकर, जर्सी आणि स्पर्धागीताचे उद्घाटन करणार आहेत.
23 मे ते 3 जून दरम्यान तिसऱ्या खेलो इंडिया विद्यापीठ क्रीडा स्पर्धा आयोजित होणार असून लखनौच्या बाबू बनारसी दास विद्यापीठात या स्पर्धांचा उद्घाटन समारंभ आयोजित करण्यात येईल.
युवा व्यवहार आणि क्रीडा राज्यमंत्री निशिथ प्रामाणिक, उत्तर प्रदेशचे क्रीडामंत्री गिरीश चंद्र यादव देखील इतर मान्यवरांसोबत उद्घाटन समारंभाला उपस्थित राहणार आहेत.
केआययूजीच्या आगामी स्पर्धेत देशभरातील 200 पेक्षा जास्त विद्यापीठांमधील सुमारे 4700 खेळाडू सहभागी होतील आणि एकूण सहभाग 7000च्या वर पोहोचेल. या क्रीडा स्पर्धांमध्ये खेळांच्या 21 प्रकारांचा समावेश असेल जो विद्यापीठ क्रीडा स्पर्धांच्या इतिहासातील एक उच्चांक आहे. यामध्ये पहिल्यांदाच रोईंग या प्रकाराचा समावेश करण्यात आला आहे. या स्पर्धा राज्याची राजधानी लखनौ व्यतिरिक्त वाराणसी, नॉयडा आणि गोरखपूर येथे होणार आहेत. डीडी स्पोर्ट्स आणि ओटीटी प्लॅटफॉर्मवरून या स्पर्धांचे थेट प्रक्षेपण करण्यात येणार आहे.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 4 मे 2021
आरोग्य मंत्रालयाची कोविड-19 घडामोडींवरील माहिती
कोविड-19 लसीकरणाचे तिसऱ्या टप्प्यातील व्यापक आणि गतिशील धोरणाची अंमलबजावणी 1 मे 2021 पासून सुरु झाली आहे. देशभरात देण्यात आलेल्या कोविड 19 प्रतिबंधक लसीकरणाच्या मात्रांची एकूण संख्या 15.89 कोटींच्या पुढे गेली आहे.
12 राज्ये /केंद्रशासित प्रदेशात 18-44 वर्षे वयोगटातील 4,06,339 लाभार्थ्यांना कोविड प्रतिबंधक लसींची पहिली मात्रा देण्यात आली. छत्तीसगड , दिल्ली , गुजरात , हरियाणा , जम्मू-काश्मीर , कर्नाटक , महाराष्ट्र , ओडिशा , पंजाब  , राजस्थान , तामिळनाडू  आणि उत्तर प्रदेश .
आज सकाळी 7 वाजेपर्यंत मिळालेल्या अहवालानुसार एकूण 23,35,822 सत्रांद्वारे 15,89,32,921 लसीच्या मात्रा देण्यात आल्या आहेत.
यामध्ये 94,48,289 आरोग्य कर्मचारी ,62,97,900 आरोग्य कर्मचारी , 1,35,05,877 आघाडीवरील कर्मचारी , 72,66,380 आघाडीवरील कर्मचारी, 18-44 वयोगटातील 4,06,339  45 ते 60 वयोगटातल्या 5,30,50,669 , आणि 41,42,786 लाभार्थी , 60 वर्षावरील 5,28,16,238 लाभार्थी , 1,19,98,443 , यांचा समावेश आहे.
देशात आतापर्यंत देण्यात आलेल्या एकूण मात्रांपैकी 66.94 टक्के मात्रा दहा राज्यात देण्यात आल्या आहेत.
लसीकरण अभियानाच्या 108 व्या दिवशी  17,08,390 लसीकरण मात्रा देण्यात आल्या.
8,38,343 लाभार्थींना 12,739 सत्रात पहिली मात्रा आणि 8,70,047 लाभार्थींना लसीची दुसरी मात्रा देण्यात आली.
देशात बरे झालेल्या रुग्णांची एकूण संख्या 1,66,13,292 इतकी आहे.
रुग्ण बरे होण्याचा राष्ट्रीय दर 81.91 टक्के आहे.गेल्या 24 तासात 3,20,289 रुग्ण बरे झाले आहेत.
बरे झालेल्या नवीन रुग्णांपैकी 73.14% रुग्ण दहा राज्यांमधील आहेत.
गेल्या 24 तासात 3,57,229 नव्या रुग्णांची नोंद झाली.
नव्या रुग्णांपैकी 71.71% रुग्ण, महाराष्ट्र, कर्नाटक, केरळ, उत्तर प्रदेश, दिल्ली, तामिळनाडू , प . बंगाल, आंध्र प्रदेश,राजस्थान , छत्तीसगड, या दहा राज्यांमध्ये आहेत.
महाराष्ट्रात सर्वात जास्त म्हणजे 48,621 नव्या दैनंदिन रुग्णांची नोंद झाली.त्याखालोखाल कर्नाटकात 44,438 तर उत्तर प्रदेशमध्ये 29,052 नव्या रुग्णांची नोंद झाली
भारतात आज उपचाराधीन रुग्णांची एकूण संख्या 34,47,133 आहे. ही देशातल्या एकूण पॉझीटीव्ह रुग्णांच्या 17 % आहे.
देशातल्या एकूण उपचाराधीन रुग्णसंख्येपैकी 81.41 रुग्ण महाराष्ट्र, कर्नाटक, उत्तर प्रदेश, केरळ, राजस्थान, गुजरात , आंध्र प्रदेश, छत्तीसगड, तामिळनाडू, प. बंगाल, बिहार आणि हरियाणा या बारा राज्यांमध्ये आहेत.
राष्ट्रीय मृत्यू दरात घट होत असून हा दर सध्या 1.10% टक्के आहे.
गेल्या 24 तासात 3,449 रुग्णांचा मृत्यू झाला
यापैकी 73.15 टक्के मृत्यू दहा राज्यातले आहेत. महाराष्ट्रात सर्वाधिक 567 जणांचा मृत्यू झाला, दिल्लीमध्ये 448 आणि उत्तर प्रदेशात 285 जणांचा मृत्यू झाला.
इतर अपडेट्स :
महाराष्ट्र अपडेट्स
बृहन्मुंबई महानगरपालिकेने गोरेगाव येथील नेस्को कोविड केअर सेंटरमध्ये आणखी 1500 खाटा उपलब्ध केल्या आहेत. देशातील पहिल्या ‘ड्राईव्ह इन व्हॅक्सिनेशन’ सेंटरचे उद्घाटन आज मुंबईत झाले. हे केंद्र दादर येथील कोहिनूर स्क्वेअर टॉवरच्या पार्किंग परिसरात उभारण्यात आले आहे. दिव्यांग लोकांना लसीकरण केंद्रात येण्यास अडचण येत असताना अशा प्रकारची ही पहिलीच 'ड्राइव्ह इन व्हॅक्सिनेशन सेंटर ' सुविधा नागरिकांना उपलब्ध करुन देण्यात आली आहे.
ग्रामीण विकास मंत्रालय
गरीब कल्याण रोजगार अभियानाअंतर्गत आतापर्यंत सुमारे 32 कोटी मानव दिवस रोजगार उपलब्ध करुन देण्यात आला असून आतापर्यंत 31,500 कोटी रुपयांहून अधिक खर्च
नवी दिल्ली, 12 ऑक्टोबर 2020
ग्रामीण भागातील स्थलांतरित कामगारांच्या रोजगार व उदरनिर्वाहाच्या संधींना चालना देण्यासाठी गरीब कल्याण रोजगार अभियान सुरू करण्यात आले. या अभियानाद्वारे 6 राज्यांच्या 116 जिल्ह्यांमध्ये गावकऱ्यांना रोजगाराची संधी मिळणार आहे.
15 व्या आठवड्यापर्यंत एकूण 32 कोटी मानव दिवस रोजगार उपलब्ध करुन देण्यात आला असून अभियानाचे उद्दिष्ट पूर्ण करण्यासाठी आतापर्यंत 31,577 कोटी रुपये खर्च करण्याचे आले आहेत. 1,32,146 जलसंधारण संरचना, 4,12,214 ग्रामीण घरे, 35,529 गुरांसाठीची छावणी, 25,689 शेत तलाव, आणि 16,253 कम्युनिटी सॅनेटरी कॉम्प्लेक्स यासह मोठ्या प्रमाणात बांधकाम करण्यात आले आहेत. जिल्हा खनिज निधीच्या माध्यमातून 7340 कामे हाती घेण्यात आली आहेत, 2123 ग्रामपंचायतींना इंटरनेट कनेक्टिव्हिटी देण्यात आली आहे, घन व द्रव कचरा व्यवस्थापनाशी संबंधित एकूण 21,595 कामे हाती घेण्यात आली आहेत, आणि कृषी विज्ञान केंद्राद्वारे  62,824 उमेदवारांना कौशल्य प्रशिक्षण दिले गेले आहे.
12 मंत्रालये / विभाग आणि राज्य सरकार यांच्या अविरत प्रयत्नांमुळे अभियानाला हे यश प्राप्त झाले आहे. या अभियानामुळे स्थलांतरित कामगार आणि ग्रामीण समुदायांना जास्त प्रमाणात लाभ होत आहेत. रोजगार आणि उदरनिर्वाहासाठी आपल्या गावी राहणाऱ्या कामगारांना या दीर्घ मुदतीच्या उपक्रमामुळे भविष्यासाठी फायदा होणार आहे.M.Chopade/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
ऑस्ट्रेलियाचे उच्चायुक्त बॅरी ओ ’फॅरेल एओ यांनी फ्लॅग ऑफिसर कमांडिंग-इन-चीफ वेस्टर्न नेव्हल कमांड यांची भेट घेतली
नवी दिल्ली, 24 नोव्हेंबर 2020
ऑस्ट्रेलियाचे उच्चायुक्त बॅरी ओ ’फॅरेल एओ यांनी फ्लॅग ऑफिसर कमांडिंग-इन-चीफ वेस्टर्न नेव्हल कमांड अजित कुमार यांची 23 नोव्हेंबर रोजी भेट घेतली. सुश्री सारा रॉबर्ट्स, कौन्सिल जनरल, ऑस्ट्रेलियाचे वाणिज्य दूतावास, मुंबई आणि तीन सदस्य प्रतिनिधी यावेळी त्यांच्यासोबत होते. उच्चायुक्तांनी संरक्षण आणि सुरक्षा क्षेत्रातील द्विपक्षीय सहयोग, धोरणात्मक भागीदारी आदी विविध मुद्द्यांवर विचारांचे आदानप्रदान केले. पश्चिम नौदल कमांड येथील एअरक्राफ्ट कॅरियर डॉकलाही उच्चायुक्तांनी भेट दिली.
नुकत्याच पार पडलेल्या क्वाड अभ्यास मलाबर 2020 मुळे उच्चायुक्तांची ही भेट महत्त्वपूर्ण होती ज्यामध्ये भारत, ऑस्ट्रेलिया, जपान आणि अमेरिकेने भाग घेतला होता. एच.एम.ए.एस. बल्लारट या रॉयल ऑस्ट्रेलियन नेव्हीच्या फ्रिगेटने मलाबार 20 च्या दोन्ही टप्प्यांमध्ये ऑस्ट्रेलियाचे प्रतिनिधित्व केले होते आणि 10 ते 13 नोव्हेंबर 2020 या कालावधीत गोवा बंदरात काही काळासाठी काम केले होते.
उच्चायुक्तांची सध्याची भेट दोन्ही राष्ट्रकुल देशांमधील चांगल्या संबंधांच्या अनुषंगाने असून दोन्ही नौदलामधील सध्याचे बंध आणखी मजबूत करण्याची अपेक्षा आहे.M.Iyengar/S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
निती आयोग
परमेश्वरन अय्यर यांचे मुख्य कार्यकारी अधिकारी म्हणून निती आयोगाकडून स्वागत
परमेश्वरन अय्यर यांचे मुख्य कार्यकारी अधिकारी म्हणून निती आयोगाकडून स्वागत करण्यात आले
नवी दिल्ली, 11 जुलै 2022
पाणी आणि स्वच्छता क्षेत्रातील कार्याचा 25 वर्षांहून जास्त अनुभव असलेल्या अय्यर यांनी भारताच्या 20 अब्ज डॉलरच्या स्वच्छ भारत मोहिमेच्या अंमलबजावणीमध्ये महत्त्वाची भूमिका बजावली होती, ज्या मोहिमेमुळे 55 कोटी लोकांना सुरक्षित आणि स्वच्छ राहणीमान उपलब्ध झाले.
“नीती आयोगाचा मुख्य कार्यकारी अधिकारी म्हणून पुन्हा देशाची सेवा करण्याची अतुलनीय संधी मला मिळाल्याबद्दल मी नतमस्तक आहे तसेच बदललेल्या भारतासाठी आपल्या नेतृत्वाखाली काम करण्याची आणखी एक संधी दिल्याबद्दल मी माननीय पंतप्रधान नरेंद्र मोदी यांचाही मनःपूर्वक आभारी आहे,” असे यावेळी अय्यर यांनी आपलं मनोगत व्यक्त करतांना सांगितलं.
उत्तर प्रदेश केडरचे 1981-च्या तुकडीचे भारतीय प्रशासकीय सेवेतील अधिकारी असलेल्या अय्यर यांनी सार्वजनिक आणि खाजगी दोन्ही क्षेत्रांमध्ये काम केले आहे. 2016 ते 2020 दरम्यान ते नवी दिल्लीतील पेयजल आणि स्वच्छता मंत्रालयात भारत सरकारचे सचिव होते.
S.Patil /G.Deoda/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 224
पंतप्रधान कार्यालय
पंतप्रधानांनी प. बंगालमधल्या जलपायगुडीला भेट दिली
राष्ट्रीय महामार्गाच्या फलाकाता-सलसलाबारी भागाच्या चौपदरीकरणाची पंतप्रधानांच्या हस्ते पायाभरणी
जलपायगुडी येथे कलकत्ता उच्च न्यायालयाच्या सर्किट बेंचचे उद्घाटन
(नवी दिल्ली, 8 फेब्रुवारी 2019
पंतप्रधान नरेंद्र मोदी यांनी आज जलपायगुडीला भेट दिली. राष्ट्रीय महामार्ग 31 डी च्या फलाकाता-सलसलाबारी भागाच्या चौपदरीकरणाची पायाभरणी केली. तसेच उच्च न्यायालयाच्या नवीन पीठाचे उद्घाटन त्यांनी केले.
फलाकाता-सलसलाबारी हा 41.7 कि.मी. लांबीचा मार्ग राष्ट्रीय महामार्ग विकास प्रकल्पाच्या दुसऱ्या टप्प्यातील पूर्व-पश्चिम कॉरिडॉरचा भाग आहे. बांधा-वापरा-हस्तांतरीत करा तत्त्वावर अडीच वर्षात हा प्रकल्प पूर्ण केला जाईल. या प्रकल्पामुळे सलसलाबारी आणि अलिपूरदुआर ते सिलीगुडी हे अंतर 50 कि.मी. ने कमी होईल.
जलपायगुडी येथील कलकत्ता उच्च न्यायालयाच्या सर्किट बेंचमुळे उत्तर बंगालमधील दार्जिलिंग, कलिमपोंग, जलपायगुडी आणि कुच बिहारच्या जनतेला जलदगतीने न्याय मिळू शकेल. सध्या या चार जिल्ह्यातल्या नागरिकांना 600 कि.मी. अंतरावरील कलकत्ता उच्च न्यायालयात जावे लागते. या पीठामुळे हे अंतर 100 कि.मी. पर्यंत कमी होईल.
B.Gokhale/S.Kane/P.Kor
पंतप्रधान कार्यालय
पंतप्रधानांनी जनतेला दिल्या हनुमान जयंतीच्या शुभेच्छा
नवी दिल्ली, 8 एप्रिल 2020
पंतप्रधान नरेंद मोदी यांनी हनुमान जयंतीनिमित्त नागरिकांना शुभेच्छा दिल्या आहेत.
"हनुमान जयंतीच्या शुभ प्रसंगी देशवासीयांना हार्दिक शुभेच्छा. भक्ती, शक्ती, समर्पण व अनुशासन यांचे प्रतिक असलेल्या या पवनपुत्राचे जीवन आपल्याला प्रत्येक संकटाचा सामना करायला तसेच त्यातून तरुन जाण्यासाठी प्रेरणा देते.", असे पंतप्रधानांनी आपल्या संदेशात म्हटले आहे.
हनुमान जयंती के पावन अवसर पर देशवासियों को हार्दिक शुभकामनाएं। भक्ति, शक्ति, समर्पण और अनुशासन के प्रतीक पवनपुत्र का जीवन हमें हर संकट का सामना करने और उससे पार पाने की प्रेरणा देता है।
— Narendra Modi  April 8, 2020
B.Gokhal/ S.Nilkanth/P.Kor
(
पंतप्रधान कार्यालय
अमली पदार्थ आणि तस्करी विरोधी आंतरराष्ट्रीय दिनानिमित्त पंतप्रधानांचा संदेश
आपल्या समाजातून अंमली पदार्थांचा धोका हद्दपार व्हावा यासाठी तळापर्यंत जाऊन काम करणाऱ्या सर्वांची आपण प्रशंसा करत असल्याचे पंतप्रधान नरेंद्र मोदी यांनी अमली पदार्थ आणि तस्करी विरोधी आंतरराष्ट्रीय दिनानिमित्त दिलेल्या संदेशात म्हटले आहे. अशा प्रकारे आयुष्य वाचवण्याचा प्रत्येक प्रयत्न महत्वाचा आहे. अंमली पदार्थ आपल्याबरोबर अंधःकार आणि विनाश घेऊन येतात.
अंमली पदार्थाबाबत #ShareFactsOnDrugs प्रती आपल्या कटीबद्धतेचा पुनरुच्चार करून अंमली पदार्थ मुक्त भारत साकारुया. व्यसन कधीच चांगलं नसतं आणि व्यसन म्हणजे स्टाईल नव्हे याचा विसर पडता कामा नये. अंमली पदार्थांच्या धोक्यावर मात करणाऱ्या विविध पैलूंचा समावेश असलेला या पूर्वीचा ‘मन की बात’ या कार्यक्रमाचा एक भाग सामायिक करत आहे.